Maria Terezinha Viegas

Sra. Maria Terezinha Viegas (* 3 Outubru 1964, iha Postu Administrativu Laklubar, Munisípiu Manatutu, Timor-Leste). Nu'udar Sekretária atual Parlamentu Nasional Timor-Leste (2018-2023). Membru husi Bankada Congresso Nacional da Reconstrução Timorense (CNRT).

Karreira 
Remata estudo Lisensitura iha Agronomia.

Iha I Legislatura tinan 2002 to'o 2007, Sra. Maria nu'udar membru husi bankada FRETILIN, no simu kargu nu'udar Sekretária Parlamentu Nasional. Iha Elisaun Parlamentu Nasional 2007-2012, Sra. Maria simu kargu ne'ebé hanesan nu'udar Sekretária Parlamentu Nasional maibe husi bankada CNRT, husi ne'eba Sra. Maria nu'udar membru aktivu husi bankada CNRT. Toma kontak iha Comissão de Economia, Finanças e Anti-Corrupção (Komisaun C).

Iha loron 08 Agostu 2012, simu kargu nu'udar Sekretária Estadu Asuntu Parlamentár, asumi kargu ne'e nafatin to'o mudansa iha govenru loron 16 Fevereiru 2015.

Hahu'u Setembru 2017 Sra. Maria nu'udar delegasaun efektivu ba Comunidade dos Paisés de Língua Portuguesa (CPLP). Elisaun Parlamento tinan 2018-2023 AMP mak lidera, iha laran inklui mos CNRT, ho ida ne'e Maria tama lista numeru 9 nu'udar deputada husi partido CNRT., iha Komisaun C.

Tinan 2018, Sra. Maria nu'udar membru Exekutifu iha Federasaun Futebol Timor-Leste (FFTL).

Ligasaun ba Li'ur

Referensia 

Deputados Timór Lorosa'e 2018-2023
Feto Timór Lorosa'e